TFG บวกกว่า 3% โบรกฯ เล็งปรับประมาณการใหม่ รับกำไรไตรมาส 3 โตเกินคาด
TFG บวกกว่า 3% โบรกฯ เล็งปรับประมาณการใหม่ รับกำไรไตรมาส 3 โตเกินคาด ล่าสุดอยู่ที่ 4.80 บาท บวก 0.16 บาท หรือ 3.45% มูลค่าซื้อขาย 60.55 ล้านบาท
TFG บวกกว่า 3% โบรกฯ เล็งปรับประมาณการใหม่ รับกำไรไตรมาส 3 โตเกินคาด ล่าสุดอยู่ที่ 4.80 บาท บวก 0.16 บาท หรือ 3.45% มูลค่าซื้อขาย 60.55 ล้านบาท
18 พ.ย. 2563

ผู้สื่อข่าวรายงานว่า ราคาหุ้น บริษัท ไทยฟู้ดส์ กรุ๊ป จำกัด (มหาชน) หรือ TFG ล่าสุด ณ เวลา 10.59 น. อยู่ที่ 4.80 บาท บวก 0.16 บาท หรือ 3.45% สูงสุดที่ 4.82 บาท ต่ำสุดที่ 4.62 บาท ด้วยมูลค่าซื้อขาย 60.55 ล้านบาท

ทั้งนี้ บล.ทิสโก้ ระบุในบทวิเคราะห์ แนะนำ “ซื้อ” หุ้น TFG ราคาเป้าหมาย 5.40 บาท/หุ้น และอยู่ระหว่างปรับประมาณการใหม่ จากกำไรไตรมาส 3/63 เติบโตก้าวกระโดดมากกว่าคาด โดยกำไรสุทธิงวด 9 เดือนอยู่ที่ 2135 ล้านบาท เพิ่มขึ้น 63% เมื่อเทียบจากปีก่อน และคิดเป็น 83% ของกำไรที่เราคาดไว้ทั้งปี ดังนั้นจึงอยู่ระหว่างปรับประมาณการใหม่จากผลประกอบการ งวด 9 เดือนที่ดีกว่า แม้ว่าจะยอดส่งออกจะได้ผลกระทบ COVID-19 โดยเฉพาะในยุโรปจากปัญหาการขนส่งในช่วงไตรมาส 2/63 แต่สถานการณ์ปัจจุบันเริ่มกลับมาส่งออกได้ตามเป้าหมาย
สำหรับต้นทุนอาหารสัตว์โดยเฉพาะกากถั่วเหลืองนำเข้าบริษัทได้มีการล็อกราคาไว้ถึงสิ้นปีนี้แล้ว และราคาข้าวโพดในประเทศบริษัทได้มีการล็อกราคาข้าวโพดอาหารสัตว์ไว้แล้วถึงไตรมาส 3/63 บริษัทยังคงวางงบลงทุนขยายกำลังการผลิต  2,500-3,000 ล้านบาท ในช่วง 2 ปีนี้ จากการขยายกำลังการผลิตสุกรในประเทศปีนี้เพิ่มขึ้น 10% ปีหน้า 15% และขยายกำลังการผลิตสุกรในเวียดนามเพิ่มเท่าตัวในครึ่งปีหลังปี 2564 2) ขยายโรงงานอาหารสัตว์และขยายธุรกิจ food ไส้กรอก ไปกับช่องทางจำหน่ายของสาขาที่มีอยู่